RAM ทุ่มงบ 400 ลบ. ร่วมทุน 14.54% ในธุรกิจรพ.ขนาด 300 เตียง เปิดบริการปี 60
RAM ทุ่มงบ 400 ลบ. ร่วมลงทุน 14.54% ในบริษัท “เอนคอร์ (2016)” ลุยธุรกิจโรงพยาบาลขนาด 300 เตียง ในกทม. คาดเปิดบริการปี 63
7 พ.ย. 2559

บริษัท โรงพยาบาลรามคำแหง จำกัด (มหาชน) หรือ RAM แจ้งว่าที่ประชุมคณะกรรมการบริษัทเมื่อวันศุกร์ มีมติให้ร่วมลงทุนในบริษัท เอนคอร์ (2016) จำกัด จำนวน 4 ล้านหุ้น ที่ราคาหุ้นละ 100 บาท รวมเป็นเงิน 400 ล้านบาท โดยบริษัทจะเข้าถือหุ้น 14.54% เพื่อร่วมลงทุนประกอบกิจการโรงพยาบาลขนาด 300 เตียง บนนถนนสุขาภิบาล 3 กรุงเทพฯ โดยมีงบประมาณในการลงทุนราว 3 พันล้านบาท ซึ่งโครงการตั้งอยู่บนพื้นที่ประมาณ 17 ไร่ คาดว่าโครงการจะแล้วเสร็จและเปิดดำเนินกิจการได้ในปี 63
สำหรับการลงทุนครั้งนี้ บริษัทคาดว่าจะได้ผลตอบแทนที่ดีประมาณ 10% ซึ่งมากกว่าอัตราดอกเบี้ยในท้องตลาด โดยบริษัทจะได้รับผลตอบแทนกลับมาในรูปเงินปันผลในอัตราที่น่าพอใจ โดยแหล่งเงินที่ใช้จะมาจากการดำเนินงานของบริษัท และกู้จากสถาบันการเงินภายในประเทศ